2012.gada 14.augustā Noteikumi Nr.555

Rīgā (prot. Nr.45 37.§)

**Grozījumi Ministru kabineta 2008.gada 4.augusta noteikumos Nr.642 "Noteikumi par darbības programmas "Infrastruktūra un pakalpojumi" papildinājuma 3.1.5.2.aktivitāti "Neatliekamās medicīniskās palīdzības attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2008.gada 4.augusta noteikumos Nr.642 "Noteikumi par darbības programmas "Infrastruktūra un pakalpojumi" papildinājuma 3.1.5.2.aktivitāti "Neatliekamās medicīniskās palīdzības attīstība"" (Latvijas Vēstnesis, 2008, 123.nr.; 2009, 99., 187.nr.; 2011, 73.nr.) šādus grozījumus:

1. Papildināt noteikumus ar 6.1punktu šādā redakcijā:

"6.1 Aktivitātei pieejamais saistību apjoms, kas pārsniedz šo noteikumu 6.punktā norādīto Eiropas Reģionālās attīstības fonda līdzfinansējumu, ir 9 456 260 latu (turpmāk – virssaistību finansējums). Aktivitātei pieejamais virssaistību finansējums, kas pārsniedz šo noteikumu 6.punktā norādīto valsts budžeta līdzfinansējumu, ir 1 143 740 latu."

2. Aizstāt 8.punktā un 11.1.apakšpunktā vārdus "Veselības ekonomikas centrs" (attiecīgā locījumā) ar vārdiem "Centrālā finanšu un līgumu aģentūra" (attiecīgā locījumā).

3. Izteikt 11.7.apakšpunktu šādā redakcijā:

"11.7. izskatīt Eiropas Reģionālās attīstības fonda finansējuma saņēmēja (turpmāk – finansējuma saņēmējs) iepirkumu plānu un veikt iepirkumu pirmspārbaudi atbilstoši  kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu;".

4. Izteikt 11.11.apakšpunktu šādā redakcijā:

"11.11. veikt Eiropas Reģionālās attīstības fonda finansējuma saņēmēja iesniegto maksājumu pieprasījumu pārbaudi, apstiprināt attiecināmo izdevumu summas un sagatavot maksājuma uzdevumus, sagatavot apliecinājumu izdevumu deklarācijas apstiprināšanai un iesniegt to sertifikācijas iestādē;".

5. Aizstāt 24.punktā skaitli "10 678 405" ar skaitli "21 278 405".

6. Papildināt noteikumus ar 24.1 un 24.2punktu šādā redakcijā:

''24.1 Finansējuma saņēmējs šo noteikumu 59.punktā minētās atbalstāmās darbības, kuras vēl nav uzsāktas, tai skaitā pirmo iepirkumu, uzsāk vai turpina ne vēlāk kā pirmajā ceturksnī pēc grozījumu izdarīšanas vienošanās noteikumos.

24.2 Maksājumus finansējuma saņēmējam vai izdevumus par virssaistību finansējumu attiecīgi sadarbības iestāde vai finansējuma saņēmējs uzsāk veikt pirmajā pusgadā pēc grozījumu izdarīšanas vienošanās noteikumos.''

7. Izteikt 61.punktu šādā redakcijā:

"61. Šo noteikumu [60.punktā](http://likumi.lv/doc.php?id=179631#p60) minēto projekta attiecināmo izmaksu pozīciju finansējums nepārsniedz 0,36 procentus no šo noteikumu 6.punktā noteiktā Eiropas Reģionālās attīstības fonda projekta attiecināmā finansējuma."

8. Izteikt 63.punktu šādā redakcijā:

"63. Šo noteikumu [62.punktā](http://likumi.lv/doc.php?id=179631#p62) minēto projekta attiecināmo izmaksu pozīciju finansējums nepārsniedz 35,95 procentus no šo noteikumu 6.punktā noteiktā Eiropas Reģionālās attīstības fonda projekta attiecināmā finansējuma."

9. Izteikt 65.punktu šādā redakcijā:

"65. Šo noteikumu [64.punktā](http://likumi.lv/doc.php?id=179631#p64) minēto projekta attiecināmo izmaksu pozīciju finansējums nepārsniedz 50,33 procentus no šo noteikumu 6.punktā noteiktā Eiropas Reģionālās attīstības fonda projekta attiecināmā finansējuma."

10. Izteikt 65.1 punkta ievaddaļu šādā redakcijā:

"65.1 Šo noteikumu [59.4.apakšpunktā](http://likumi.lv/doc.php?id=179631#p59) noteiktās atbalstāmās darbības attiecināmo izmaksu apjoms ir vismaz 2 700 000 latu, virssaistību finansējums – ne vairāk kā 10 600 000 latu, un atbalstāmā darbība ietver šādas projekta attiecināmo izmaksu pozīcijas:".

11. Izteikt 68.5.apakšpunktu šādā redakcijā:

"68.5. kas radušās pēc projekta īstenošanas termiņa beigām;".

Ministru prezidents V.Dombrovskis

Veselības ministre I.Circene